Diari Oficial de la Generalitat Valenciana


Sumari del DOGV 1124, del 14-08-1989 (1989/814854)

DECRET 127/1989, de 28 de juliol, del Consell de la Generalitat Valenciana, pel qual es regula la concessió d'ajudes als viticultors, per a la realització de tractaments contra el míldiu de la vinya.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/28/127/dof/vci/html**

### Dades del document

Número de DOGV
:   1124

Data del DOGV
:   14-08-1989

Secció del DOGV
:   DISPOSICIONS GENERALS

Número del document
:   1989/814854


Data del document
:   28-07-1989

Organisme emissor
:   Conselleria d'Economia i Hisenda

Tipus de document
:   Decret

Decret 127/1989, de 28 de juliol, del Consell de la Generalitat Valenciana, pel qual es regula la concessió d'ajudes als viticultors, per a la realització de tractaments contra el mildiu de la vinya.  
El mildiu de la vinya és una malaltia endèmica de les vinyes valencianes, des que s'hi va instal·lar a les darreries del segle passat. En algunes campanyes, quan les condicions climàtiques li són favorables, adquireix caràcter epidèmic, com va esdevenir l'any passat, el 1988, o també abans, en el 1976. La lluita contra el fong que provoca la malaltia és factible mitjançant la realització de tractaments químics amb fungicides, bé de cobriment o bé penetrants o sistèmics, sempre s'apliquen en els moments adients.  
La determinació dels períodes d'aplicació i la difusió d'aquesta informació és realitzada per la Conselleria d?agricultura i Pesca a través dels Serveis de Protecció dels Vegetals i d'Extensió Agrària.  
Aquesta disposició té com a finalitat completar aqueixa ajuda tècnica que es fa amb una ajuda econòmica en aquells casos en què, per ser les condicions climàtiques molt favorables, la malaltia pot adquirir caràcter catastròfic i calga la realització de nombrosos tractaments químics per al seu control.  
Per tot açò, a proposta de les Conselleries d'Economia i Hisenda i d?agricultura i Pesca i prèvia deliberació del Consell de la Generalitat Valenciana, en sessió celebrada el dia 28 de juliol de 1989,  
DECRETE:  
Article primer  
El Consell de la Generalitat Valenciana, per mig de la Conselleria d?agricultura i Pesca, subvencionarà els tractaments fugicides que s'efectuen contra el mildiu de la vinya durant la campanya 1989.  
Article segon  
Les ajudes consistiran en la subvenció del 30% del cost dels productes fungicides utilitzats, fins a les mil dues-centes pessetes per hectàrea (1.200 PTA/ha) per cada aplicació, i sense sobrepassar un màxim de cinc mil pessetes per hectàrea (5.000 PTA/ha), per al total de tractaments realitzats en l'any.  
En qualsevol cas un sol beneficiari no podrà ultrapassar, a tot l?àmbit de la Comunitat Valenciana, la quantitat de cent mil pessetes (100.000 PTA).  
Article tercer  
Les Entitats Associatives Agràries de primer i segon grau realitzaran col·lectivament la tramitació de l'ajuda, o si mancaven, els agricultors individuals. La Conselleria d?agricultura i Pesca determinarà els models d'impresos i el procediment a seguir en cada cas.  
La documentació es presentarà als Serveis Territorials de la Conselleria d?agricultura i Pesca abans del 31 d'octubre de 1989.  
Article quart  
La gestió de la subvenció per part les Entitats Associatives Agràries comportarà un increment del 5% sobre els mòduls esmentats en l'article segon.  
Article cinqué  
El pagament de les ajudes tramitades col·lectivament es farà a l'Entitat Associativa Agrària pel total de les sol·licituds gestionades. En les peticions individuals, l'import de la subvenció serà pagat directament al beneficiari.  
Article sisé  
La Conselleria d?agricultura i Pesca podrà realitzar totes les comprovacions que estime escaients, tant de les informacions contingudes en la sol·licitud d'ajuda com dels justificants de compres de productes utilitzats en els tractaments que es realitzen.  
DISPOSICIONS FINALS  
Primera  
Es faculta la Conselleria d?agricultura i Pesca per al desenvolupament d'aquest Decret.  
Segona  
Aquest Decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 28 de juliol de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA   
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI